stanford-oval/wikipedia huggingface dataset:
אתנארך

אתנארך (מיוונית: ἐθνάρχης אתנארכס, מבטאים /ˈɛθnɑːrk/) הוא מנהיג פוליטי של ממלכה או עם. מקור המילה ביוונית אתנוס (ἔθνος - שבט, אומה) וארכון (ἄρχων - מנהיג/שליט).
תחילתו של השימוש בתואר "אתנארך" אצל שליטי ממלכות וסאליות במזרח התיכון ההלניסטי אשר לא זכו לתואר מלך והוא שימש גם לאחר השתלטות הרומאים ועד זמן קצר לאחר תחילת תקופת האימפריה הרומית. ייתכן שהשימוש הראשון בתואר נעשה ביהודה, על ידי הורקנוס השני, שהיה גם כהן גדול.
בנו של הורדוס, ארכלאוס היה האתנארך של טטרארכיית יהודה (בין שנת 4 לפנה"ס ועד לשנת 6 לספירה) ושלט בשטחי יהודה, שומרון ואדום. אחיו, פיליפוס היה טטרארך ("שליט של רבע" - דרג שלטוני נמוך מהאתנארך) בצפון-מזרחה של הטטררכיה ביהודה והוא שלט בשטחי הבשן, הגולן, הטרכון (חבל ארגוב) ואזור פניאס (בניאס). הורדוס אנטיפס שימש באותה תקופה כטטרארך של הגליל והפראיה (עבר הירדן).
הביזנטים השתמשו בביטוי באופן גנרי, בתחילה כשם כינוי לאלילים של עמים פגניים, מנהיגי שבטים ברבריים ושליטי ממלכות שמחוץ לגבולות האימפריה. בתקופות מאוחרות יותר באימפריה, שימש השם אתנארך כתואר למפקדי יחידות הזרים שכירי-החרב בצבא הביזנטי.
בוא לשחק (סרט, 2020)

| --- | --- |

 מבוסס על:  Larry 
 בימוי:  Jacob Chase 
 שחקנים ראשיים:  ג'ון גלאגר ג'וניור 
 מדינה:  ארצות הברית 
 חברת הפקה:  Focus Features, The Picture Company, אמבלין פרטנרס, דרימוורקס, Reliance Entertainment 
 חברה מפיצה:  Focus Features 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  2020 
 משך הקרנה:  96 דק' 
 שפת הסרט:  אנגלית 
 סוגה:  סרט פנטזיה, סרט אימה, דרמה על-טבעית, סרט מתח 
 תקציב:  9 מיליון דולרים
 הכנסות:  13.2 מיליון דולרים
 אתר רשמי
 דף הסרט ב־IMDb
 
בוא לשחק (מאנגלית: Come Play) הוא סרט אימה אמריקאי משנת 2020, שנכתב ובוים על ידי ג'ייקוב צ'ייס ומככבים בו גיליאן ג'ייקובס, ג'ון גלגר ג'וניור, אז'י רוברטסון ו-ווינסלו פרנגלי. הסרט עוקב אחרי שני הורים שילדם האוטיסט מתחבר לייצור זדוני בשם "לארי".
הסרט יצא ב-30 באוקטובר 2020 (ערב ליל כל הקדושים האמריקאי) על ידי אולפני "פוקוס פיצ'רס" וקיבל ביקורות מעורבות מהמבקרים.
עלילה

אוליבר הוא ילד המאובחן עם אוטיזם המאופיין בבעיית תקשורת בין - אישית הנעזר בטלפון חכם כדי לתקשר עם הסביבה שלו. הוא הולך לבית הספר ובעיקר מטופל על ידי אמו, שרה. אביו, מרטי עובד רוב שעות היום. הנישואין של שרה ומרטי עולים על שרטון ומרטי עוזב את הבית. אוליבר חווה בריונות על ידי חבריו לבית הספר בעקבות מצבו ובאחד המקרים אחד מהם לקח את הטלפון הסלולרי שלו וזרק אותו לשדה הפתוח סמוך לביתם. באחד הלילות, אוליבר מבחין באפליקציה בטלפון בשם "מפלצות שלא מבינים אותן" וקורא את הסיפור על "לארי", מפלצת בודדה שרק רוצה חבר. דברים מוזרים מתחילים לקרות לאחר שאוליבר קורא את הסיפור על לארי: אורות מתחילים להכבות מעצמם ופנים נוספות מופיעות ברקע בזמן שאוליבר משחק עם אפליקציה לעיצוב תמונות.
באחד הלילות, שרה יוזמת מסיבת פיג'מות עם אוליבר וחבריו כדי לעזור להם להתחבר. אוליבר מחביא את הטאבלט בגלל הפחד מלארי, אך אחד מחבריו מוצא אותו וקורא את הסיפור על לארי. לפתע האורות נכבים מעצמם ולארי מופיע, אך ניתן לראותו רק דרך מסך הטאבלט. לארי תוקף את אחד מהילדים ושרה מגיעה מיד. הילד המבועת מאשים את אוליבר. במהלך הזמן שרה מתחילה לשים לב לתופעות המוזרות שאוליבר מבחין בהן כמו אורות שנכבים מעצמם ורעשים מוזרים בבית. שרה ממהרת לאסוף את אוליבר מבית הספר ומבקרת את בעלה, מרטי בביתו. שרה מתחילה להאמין לאוליבר, אבל מרטי לא. באותו הלילה מרטי לוקח את אוליבר איתו למשמרת במגרש החנייה, אך ללא ידיעתו אוליבר לוקח איתו את הטאבלט ולארי מתחיל לעקוב אחריהם. מרטי חושב שהאורות שנכבים מעצמם הם בסך הכל מתיחה, אך הוא מרים את הטאבלט מהרצפה ורואה את לארי מרים את אוליבר מהקרקע. מרטי בורח עם אוליבר חזרה לביתו ושובר את הטאבלט במחשבה שהכל ייגמר.
הילד שלארי התקיף עדיין בטראומה, אבל מספר את האמת לגבי מה שקרה. באחד הלילות, לארי תוקף את מרטי ומכאן מובן שלארי מסוגל לעבור בין מכשירים אלקטרוניים ומסוגל לתקשר עם בני אדם בעזרת מכשירי סלולר וטאבלטים. מרטי נפצע, אך יוצא מהתקרית בחיים. לאחר מכן לארי מחפש את אוליבר במטרה לגרור אותו לעולם שלו. שרה, שמבינה את האיום שעומד בפניהם שוברת את המכשירים האלקטרוניים בעלי המסכים בבית. לאחר מכן לארי מופיע בצורתו הפיזית בעולם האנושי וניתן לראותו גם בלי הטאבלט. שרה ואוליבר רצים לשדה הפתוח במחשבה ששם אין מכשירים אלקטרוניים וכך לארי לא יוכל להגיע אליהם, אך בעזרת הטלפון שנזרק לשדה, לארי מופיע ומנסה לקחת את ידו של אוליבר ולקחת אותו לעולם שלו. לפתע שרה לוקחת את ידו של לארי במקום ומצהירה שהיא תהיה חברה שלו ושיעזוב את אוליבר, מקריבה את עצמה למען בנה. לארי לוקח את שרה לעולמו והשניים נעלמים. אוליבר עובר לביתו של מרטי והשניים מנסים להתגבר על האובדן, מרטי גם נעשה מעורב יותר בטיפולים שאוליבר מקבל.
באחד הלילות האורות שוב כבים מעצמם ורעשי צחוק מגיעים מהסלון. מרטי מגיע כדי לברר מה קורה ורואה דרך מסך הטלפון שלו את שרה ואוליבר משחקים ביחד. שרה אומרת לבנה שהיא תמיד תגן עליו ומרטי מחייך.
צוות השחקנים

גיליאן ג'ייקובס - שרה
ג'ון גלגר ג'וניור - מרטי
אז'י רוברטסון - אוליבר
ווינסלו פרנגלי - בריון.
הפקה

בשנת 2018 הוכרז שג'ייקוב צ'ייס יביים ויכתוב סרט באורך מלא המבוסס על הסרט הקצר "לארי".
בספטמבר 2018 גיליאן ג'ייקובס ואז'י רוברטסון לוהקו לסרט, ובנובמבר ג'ון גלגר ג'וניור הצטרף לצוות.
שחרור

הסרט שוחרר לאקרנים ב-30 באוקטובר 2020. הסרט תוכנן לצאת לאקרנים ביולי, אך נדחה בגלל מגפת הקורונה.
ביקורות

באתר Rotten Tomatoes הסרט קיבל 52% טריות על סמך 82 ביקורות.
באתר Metacritic הסרט קיבל 59 ביקורות חיוביות מתוך 100.
הערות שוליים

↑  Edward Douglas, Amblin Partners, Picture Co. Turning Jacob Chase Horror Short "Larry" into Feature, The Tracking Board, ‏2018-02-12 (באנגלית אמריקאית)
↑  Borys Kit, Borys Kit, Gillian Jacobs to Star in Amblin Horror Thriller ‘Larry’ (Exclusive), The Hollywood Reporter, ‏2018-09-06 (באנגלית אמריקאית)
↑  Erik Pedersen, Erik Pedersen, ‘Kajillionaire’ & ‘Come Play’ Get Release Dates From Focus Features, Deadline, ‏2020-03-10 (באנגלית אמריקאית)
↑  Come Play (באנגלית), נבדק ב-2022-12-28
↑  Come Play, נבדק ב-2022-12-28
D.E.B.S.

ערך זה עוסק בסרט קולנוע אמריקאי. אם התכוונתם למשמעות אחרת, ראו .
| --- | --- |

 בימוי:  אנג'לה רובינסון 
 הופק בידי:  אנדריאה ספרלינג
 תסריט:  אנג'לה רובינסון 
 עריכה:  אנג'לה רובינסון 
 שחקנים ראשיים:  שרה פוסטר, ג'ורדנה ברוסטר, מייגן גוד, דבון אאוקי, ג'יל ריצ'י
 מוזיקה:  סטיבן מ. שטרן
 צילום:  מ. דייוויד מאלן 
 מדינה:  ארצות הברית ארצות הברית
 חברת הפקה:  סקרין ג'מס 
 חברה מפיצה:  Screen Gems
 שיטת הפצה:  וידאו על פי דרישה 
 הקרנת בכורה:  2004
 משך הקרנה:  91 דקות
 שפת הסרט:  אנגלית 
 סוגה:  סרט נעורים, סרט פרודיה, סרט להט"בי, קומדיה רומנטית, סרט ריגול, סרט דרמה 
 תקציב:  3.5 מיליון דולר
 הכנסות באתר מוג'ו:   debs
 דף הסרט ב־IMDb
 
.D.E.B.S: מרגלות-על (כותר באנגלית: D.E.B.S.) הוא סרט קומדיית פעולה אמריקאי משנת 2004, אשר כתבה וביימה אנג'לה רובינסון. הסרט הוא סרט באורך מלא שנוצר כפיתוח והרחבה לסרט קצר שהופיע לפני כן בפסטיבלים, כולל פסטיבל סאנדנס. הסרט הוא גם פרודיה וגם מחווה ל"מלאכיות של צ'ארלי", והוא סרט אקשן הסובב את סיפור האהבה הלסבי המתפתח בין אחת מגיבורות הסרט - שהיא סוכנת ארגון D.E.B.S. הסודי, לבין אויבת המדינה.
צוות השחקנים

איימי ברדשאו - שרה פוסטר
לוסי דיאמונד - ג'ורדנה ברוסטר
מקס ברוור - מייגן גוד
דומיניק - דבון אאוקי
סטונר - סקוט מק'ניירי
פייפס - מייקל קלארק דאנקן
ג'אנט - ג'יל ריצ'י
בובי מת'יוז - ג'ף סטולטס
סקאד - ג'ימי סימפסון
גב' פיטרי - הולנד טיילור
מר פיפס - מייקל קלארק
נינוצ'קה קפרובה - ג'סיקה קאופיאל
מריה - איימי גרסיה
הפקה

הבמאית, מפיקה, ותסריטאית אנג'לה רובינסון החלה לצייר קומיקס על D.E.B.S. כשהיא הייתה סטודנטית באוניברסיטה. היא יצרה סרט קצר בנושא בעזרת מענק שקבלה מארגון Power Up, שהוצג במגוון פסטיבלי קולנוע, כולל פסטיבל סאנדנס. בעקבות הצלחת הסרט הקצר, יצרה את הגרסה הארוכה.
הצלחת הסרט

הסרט הוצג רק ב-45 אולמות, עם הכנסות של $97,446. למרות ביקורות גרועות באתרי סרטים כלליים, הפך הסרט למעין סרט קאלט להט"בי ופמיניסטי.
פרסים

2004 - פסטיבל הסרטים הבינלאומי בברלין - זכה בפרס שופטי זיגסאול (הניתן לסרט להט"ב)
2005 - פרסי הקולנוע השחור - פרס תסריטאות - מועמדות לאנג'לה רובינסון
2005 - פרסי הקולנוע השחור - פרס השחקנית הטובה - מועמדות למייגן גוד
How Do I Live

How Do I Live הוא שיר שנכתב על ידי המוזיקאית האמריקאית דיאן וורן. הוא בוצע על ידי הזמרת, הפזמונאית והשחקנית האמריקאית ליאן ריימס והגרסה המורחבת של השיר נכללה מאוחר יותר באלבום האולפן השני שלה, You Light Up My Life: Inspirational Songs ‏(1997). במרוצת השנים, נכלל במספר אלבומים נוספים שהוציאה. הוא בוצע גם על ידי הזמרת והשחקנית האמריקאית טרישה יירווד, והגרסה שלה נוגנה בסרט "קון אייר" (1997). שתי הגרסאות נשלחו לרדיו ב-23 במאי 1997.
בארצות הברית, הגרסה של ריימס הגיעה למקום השני במשך חמישה שבועות לא-רצופים בסוף 1997 ובתחילת 1998, מאחורי "Candle in the Wind 1997" של אלטון ג'ון ו-"Truly Madly Deeply" של סבג' גארדן. הוא קבע שיא בשהייה בהוט 100 במשך 69 שבועות, שיא בו החזיק עד ש-"I'm Yours" מאת ג'ייסון מראז קבע שיא חדש של 76 שבועות. "How Do I Live" קבע את שיא הזמן הרב ביותר בחמישייה הפותחת בהוט 100 עם 25 שבועות רצופים, והחזיק בו במשך 19 שנים (עד שנשבר בתחילת 2017 על ידי השיר "Closer" של הצ'יינסמוקרס), ושיא הזמן הרב ביותר בעשירייה הפותחת בהוט 100 עם 32 שבועות רצופים (שיא שנשבר על ידי "Shape of You" מאת אד שירן ב-2017). הוא מדורג במקום השישי בהוט 100 של כל הזמנים, והוא היחיד בעשירייה הפותחת ברשימה הזו שלא הגיע למקום הראשון. הוא קיבל את תואר הפלטינה המשולשת על ידי ה-RIAA עבור מכירות של למעלה משלושה מיליון עותקים בארצות הברית, הסינגל בעל התואר הגבוה ביותר באותה התקופה, ש-12 שנים מאוחר יותר נשבר על ידי "Love Story" מאת טיילור סוויפט, אשר קיבל את תואר הפלטינה המתומנת.
על אף שדורג במקום השביעי בלבד במצעד הסינגלים הבריטי, הגרסה של ריימס ל-"How Do I Live" שהתה במשך 34 שבועות במצעד, והפכה לסינגל השישי הנמכר ביותר בשנת 1998. נכון לאוגוסט 2014, השיר נמכר בלמעלה מ-710,000 עותקים בממלכה המאוחדת.
"How Do I Live" הוקלט על ידי F.I.R. (פאי וריל בהשתתפות ליאן ריימס). הצמד הזמין את ריימס להקליט חלק מהשיר עבור אלבומו השלישי, Flight Tribe ב-2006. בסוף אותו העשור, בילבורד דירגו את "How Do I Live" בתור השיר ה-12 המוביל של שנות התשעים. בשנת 2014, לציון יום השנה ה-120 למגזין, בילבורד עדכנו את רשימת "100 השירים המובילים בכל עשור", ו-"How Do I Live" דורג במקום הראשון ברשימה של שנות התשעים, על אף שמעולם לא דורג בהוט 100 השבועי. באוסף רטרוספקטיבי בשיתוף עם תחנת הרדיו SiriusXM מ-2019, בילבורד דירגו את "How Do I Live" במקום השני ברשימת השירים המובילים של אותו העשור.
מיקומי שיא

|   ‏‏‏  מצעדים ודירוגים (1997–1999)> מדינה |   ‏‏‏  מצעדים ודירוגים (1997–1999)> מצעד |   ‏‏‏  מצעדים ודירוגים (1997–1999)> מיקום שיא |   ‏‏‏  מצעדים ודירוגים (1997–1999)>  |
| --- | --- | --- | --- |
|  אוסטריה | Ö3 אוסטריה טופ 40‏ | 24 |  |
|  אוסטרליה | מצעד הסינגלים האוסטרלי | 17 |  |
|  אירופה | אירופה הוט 100 | 16 |  |
|  אירלנד | מצעד הסינגלים האירי | 14 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 40 שירי המיינסטרים | 4 |  |
|  גרמניה | GfK – טופ 100 | 22 |  |
|  דנמרק | היטליסטן | 17 |  |
|  הולנד | מצעד 40 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 7 |  |
|  נורווגיה | VG-lista | 4 |  |
|  סקוטלנד | מצעד הסינגלים הסקוטי | 6 |  |
|  שווייץ | המצעד השווייצרי | 24 |  |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |   ‏‏‏  מצעדי סוף שנה (1997)>  |
| --- | --- | --- | --- |
|  ארצות הברית | בילבורד הוט 100 | 9 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  ארצות הברית | בילבורד הוט 100 | 5 |  |
|  ארצות הברית | מצעד השירים העכשוויים למבוגרים | 9 |  |
|  הולנד | מצעד 40 הסינגלים ההולנדיים | 22 |  |
|  הממלכה המאוחדת | מצעד הסינגלים הבריטי | 6 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  גרמניה | GfK – טופ 100 | 84 |  |
|   ‏‏‏  מצעדי עשור (1990–1999)> מדינה |   ‏‏‏  מצעדי עשור (1990–1999)> מצעד |   ‏‏‏  מצעדי עשור (1990–1999)> מיקום שיא |   ‏‏‏  מצעדי עשור (1990–1999)>  |
| --- | --- | --- | --- |
|  ארצות הברית | בילבורד הוט 100 | 12 |  |
|   ‏‏‏  מצעדי כל הזמנים (1958–2021)> מדינה |   ‏‏‏  מצעדי כל הזמנים (1958–2021)> מצעד |   ‏‏‏  מצעדי כל הזמנים (1958–2021)> מיקום שיא |   ‏‏‏  מצעדי כל הזמנים (1958–2021)>  |
| --- | --- | --- | --- |
|  ארצות הברית | בילבורד הוט 100 | 6 |  |
|  ארצות הברית | בילבורד הוט 100 (נשים) | 1 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 3× | 3,703,000 |
| הולנד (NVPI) | זהב | 50,000 |
| הממלכה המאוחדת (BPI) | פלטינה | 828,899 |
| נורווגיה (IFPI Norway) | זהב | 30,000 |
הערות שוליים

↑  LeAnn Rimes – How Do I Live, נבדק ב-2022-11-01
↑  Release group “You Light Up My Life: Inspirational Songs” by LeAnn Rimes - MusicBrainz, musicbrainz.org
↑  Release group “Greatest Hits” by LeAnn Rimes - MusicBrainz, musicbrainz.org
↑  Con Air, 1997-06-06, נבדק ב-2022-11-01
↑  Heran Mamo, Heran Mamo, The Greatest Hit: The New No. 1 Song of All Time, Billboard, ‏2021-11-23 (באנגלית אמריקאית)
↑  "American single certifications – LeAnn Rimes – How Do I Live"
↑  "American single certifications – Taylor Swift – Love Story"
↑  "EveryHit.com". EveryHit.com. March 16, 2000.
↑  "Biggest Selling Pop Hits of the 90s". 4Music. August 17, 2014.
↑  "世界被音樂點亮•夢想跟著F.I.R.無限飛行 :::2006全新創作大碟 飛行部落 7月14 全面預購", web.archive.org, ‏2012-02-04
↑  "Hot 100 Singles of the '90s"
↑  Billboard’s Top Songs of the ’90s, Billboard, ‏2019-04-24 (באנגלית אמריקאית)
↑  Gold & Platinum, RIAA (באנגלית אמריקאית)
↑  Billboard Hot 100 Chart 50th Anniversary, web.archive.org, ‏2009-08-12
↑  Goud/Platina, nvpi.nl
↑  Award, BPI (באנגלית)
↑  All out Warren: Diane Warren's Greatest Hits | Analysis | Music Week, www.musicweek.com
↑  IFPI Norsk platebransje, web.archive.org, ‏2012-11-05
| 0 | 1 | 2 |
| --- | --- | --- |
| הקודם: 1997: ליאן ריימס – "Blue" | פרס גראמי לביצוע הקאנטרי הווקאלי הטוב ביותר – אישה   1998: טרישה יארווד – "How Do I Live"  | הבא: 1999: שאניה טוויין – "You're Still the One" |
| --- | --- |
בקרת זהויות :  MusicBrainz release group: d4f7d623-40c1-31f5-8b9a-b3194c0eda97  MusicBrainz work: a13d7138-d154-4b11-ab43-a66a0133f788
אתנאסיוס הקדוש מאתוס

| --- | --- |

אתנאסיוס הקדוש מאתוס
 לידה:  920 האימפריה הביזנטית טרבזון, האימפריה הביזנטית
 נהרג:  5 ביולי 1000 (בגיל 80 בערך) האימפריה הביזנטית הר אתוס, האימפריה הביזנטית
 מקום פולחן עיקרי:  יוון הר אתוס, יוון
 חג:  5 ביולי
אתנאסיוס הקדוש מאתוס (ביוונית: Άγιος Αθανάσιος Αθωνίτης, בערך 920 - 5 ביולי 1000) המכונה גם "אתנאסיוס מטרביזונד" (כיום טרבזון בצפון טורקיה) היה נזיר ביזנטי אשר ייסד את הקהילה הנזירית בהר אתוס.
אתנאסיוס הקדוש נולד בטרבזון ולמד בקונסטנטינופול שם זכה לשם "אברהם". הוא נודע כמטיף קנאי ורכש השפעה על הקיסר ניקופורוס השני עוד בטרם עלה לשלטון. כשניקופורוס היה לקיסר, שינה אברהם את שמו לאתנאסיוס והצטרף לנזירים בהר קימינס שבביתיניה. בשנת 958 הגיע אתנאסיוס להר אתוס והשתתף בהגנתן של הסקיתות ומקומות הפרישה האחרים בפני הסרצנים. עוד החל אתנאסיוס בארגון הסקיתות לקהילה אחת שהפכה עם הזמן למנזר מייסטי לאורה, אותו הקים בסיוע כספי של ניקופורוס השני. המנזר אשר הוקדש בשנת 963 ממשיך ופועל גם כיום, והוא המנזר הפעיל העתיק ביותר בהר אתוס. עם זאת הקמת המנזר נחשבה לצעד מהפכני ולוותה במחלוקת בין תומכיו של אתנאסיוס לבין גורמים שמרניים אשר סברו כי שינוי זה יפגע באורחות החיים במקום. עם מות ניקופורוס השני, פטרונו של אתנאסיוס, הוא נמלט לקפריסין ונותר שם עד שהקיסר יוחנן הראשון צימיסקס עלה לשלטון וחידש את חסותו על הר אתוס. בשנת 972 אף פרסם יוחנן הראשון צו חתום בבולה שקבע כי הר אתוס הוא מדינה נזירית אוטונומית. בעקבות חזון שפקד את אתנאסיוס הוא חזר מיד להר אתוס, היה לאב המנזר ואימץ לו טיפיקון קוינוביוני.
אתנאסיוס הקדוש מת בשנת 1000 לערך כאשר בול עץ שנשר מכיפת הכנסייה צנח ופגע בו. הוא הוכר כקדוש ויום חגו הוא ה-5 ביולי.
Christmas Tree Farm

"Christmas Tree Farm" (בעברית: "חַוַּת עֲצֵי חַג הַמּוֹלָד") הוא סינגל שהוקלט על ידי הזמרת-יוצרת האמריקאית טיילור סוויפט. השיר יצא לאור לכבוד חג המולד ב-6 בדצמבר 2019, כסינגל שלא מתוך אלבום, על ידי חברת התקליטים ריפבליק רקורדס. הוא נכתב על ידי סוויפט לבדה והופק על ידה, יחד עם ג'ימי נייפס. הוא הופץ ברחבי העולם ביחד עם וידאו קליפ נלווה, שנועד לעזור בקידום שלו. פתיחתו תוארה ככזו המזכירה בלדה. "Christmas Tree Farm" תואר כ"שיר פופ עליז עם אלמנטים תזמורתיים ומילים רומנטיות".
"Christmas Tree Farm" הופיע לראשונה במצעדי פזמונים של כמה מדינות, כולל אוסטרליה, בלגיה, קנדה, הונגריה, אירלנד, בריטניה, ארצות הברית וסקוטלנד. השיר ספג ביקורות חיוביות מטעם מבקרי המוזיקה, ששיבחו את יכולת כתיבת השירים של סוויפט. הווידאו קליפ של השיר הוא אוסף של סרטונים ביתיים המתעדים את ימי הילדות של סוויפט בחוות עצי חג המולד בה גדלה. בנוסף לכך, מופיעה בו סוויפט לצד אחיה אוסטין סוויפט והוריה, סקוט קינגסלי סוויפט ואנדראה גרדנר סוויפט.
סוויפט ביצעה את השיר בשידור חי ב-2019 Capital FM Jingle Bell Ball בלונדון וב-iHeartRadio Jingle Ball בניו יורק; גרסת ההופעה החיה הועלתה לפלטפורמות המוזיקה הדיגיטליות בנובמבר 2020. ב-22 בנובמבר 2021, גרסה נוספת בשם, "Old Timey Version", הועלתה באופן בלעדי לאמזון מיוזיק לכבוד חג המולד.
רקע והרכב

סוויפט כתבה, הקליטה והוציאה את השיר תוך שישה ימים. היא כתבה את השיר בסוף השבוע של חג ההודיה, 1 בדצמבר 2019, ואז הקליטה אותו למחרת עם נאפיס. יום לאחר מכן, הוקלטו קולותיהן של כמה מקהלות, תוך שהם התווספו לגרסה הסופית של השיר. על השיר הכריזה סוויפט במהלך תוכנית הבוקר "בוקר טוב אמריקה" ב-5 בדצמבר 2019, והוא הופץ בחצות למחרת, יחד עם וידאו קליפ נלווה שהוכן מסרטונים ביתיים.
"Christmas Tree Farm" הוא שיר פופ קצבי, שנכתב אך ורק על ידי סוויפט בהפקתם של סוויפט וג'ימי נייפס. אורכו הוא שלוש דקות וארבעים ושמונה שניות. הפתיחה שלו מתחילה בקצב איטי שתואר כ"בלדה" ומתקדם לצלילים קצביים ומהירים יותר. קולה של סוויפט נע בין סולם של סול מז'ור ומתפתח ל-D3 ו-G5.
וידאו קליפ

הווידאו קליפ המלא שיצא עבור השיר בוים והופק על ידי טיילור סוויפט והופץ בשידור חי ב-5 בדצמבר 2019. בקליפ ניתן לראות את סוויפט בתקופות שונות בחיים שלה. ישנם קטעים בה ניתן לראותה בתקופת הינקות שלה, עד התקופה העכשווית שלה. כמו כן, משתתף בו אחיה של סוויפט, אוסטין סוויפט. באותו היום בו יצא הווידאו קליפ המלא, הוציאה סוויפט גם את קליפ המילים הרשמי של השיר, שהצליח לצבור למעלה מ-2.5 מיליון צפיות. ב-23 בדצמבר הופץ קליפ המפרט את תהליכי יצירת השיר עצמו.
נכון לינואר 2021, מונה הצפיות של הקליפ עומד למעלה מ-13 מיליון צפיות.
ביקורת

"Christmas Tree Farm" ספג שבחים ביקורתיים מטעם מבקרי המוזיקה כאשר יצא. כריס וילמן מווראייטי הגדיר את השיר כ"ביתי ולבבי, עם הפקה שמחה". אליסה ביילי מ-Elle תיארה את השיר כ"שיר חג מסוגת הפופ" והוסיפה "שהוא מדבק ואישי עם מילים אישיות, עליזות ורומנטיות". מישל מנדז מ-Elite Daily החמיאה לכתיבת השירים של סוויפט, באומרה "סוויפט היא כותבת שירים מעולה" וציינה כי מילותיו "יגרמו לכל אחד לחוש נוסטלגיה מהבילויים בבית עם המשפחה בעת חג המולד".
אריק הגדוס מניו יורק פוסט תיאר את השיר כ"רומנטי ונוסטלגי", תוך שסבר כי "המנגינה הקלילה שלו היא מעין מכתב אהבה עליז". ברולינג סטון הוא דורג במקום ה-149 ברשימת "כל 206 השירים של טיילור סוויפט, לפי דירוג". ב-NME דורג במקום ה-84 ברשימת "השירים הטובים ביותר של טיילור סוויפט, לפי דירוג". ב-Paste דורג במקום ה-72 ברשימת "158 השירים הטובים ביותר של טיילור סוויפט, לפי דירוג", תוך שב-Vulture דורג במקום ה-108 ברשימת "179 השירים הטובים ביותר של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 149 |  |
| BuzzFeed | 167 השירים הטובים ביותר של טיילור סוויפט, לפי דירוג | 128 |  |
| NME | השירים הטובים ביותר של טיילור סוויפט, לפי דירוג | 84 |  |
| Paste | 158 השירים הטובים ביותר של טיילור סוויפט, לפי דירוג | 72 |  |
| Vulture | 179 השירים הטובים ביותר של טיילור סוויפט, לפי דירוג | 108 |  |
הצלחה מסחרית

השיר זכה להצלחה מסחרית רבה ברחבי העולם, תוך שזכה להצלחה מחודשת בשנת 2020. במצעד הסינגלים האוסטרלי הוא דורג במקום ה-96, תוך שבניו זילנד דורג במקום התשיעי במצעד הסינגלים הרשמי של המדינה. במצעד הסינגלים שבפלנדריה דורג במקום ה-23, ובמצעד השירים הדיגיטליים שבאירופה דורג במקום ה-16. הוא דורג במקום ה-29 וה-99 בהונגריה ושווייץ, בהתאמה. במצעדים של חברת המצעדים הרשמית זכה להצלחה נאה, כאשר דורג במקום ה-71 במצעד הסינגלים הבריטי. במצעד הסינגלים הסקוטי הוא דורג במקום ה-16, בעוד שבמצעד הסינגלים האירי דורג במקום ה-51 בלבד.
במצעדי הבילבורד הוא זכה להצלחה גם כן, כאשר דורג במקום השלישי במצעד השירים העכשוויים למבוגרים. במצעד 40 השירים למבוגרים דורג במקום ה-40, בעוד שבמצעד שירי החג דורג במקום ה-19. במצעד הראשי של ארצות הברית, בילבורד הוט 100, הוא דורג בשיאו במקום ה-59, תוך שברולינג סטון טופ 100 דורג במקום ה-65. במצעדים הקנדיים, זכה השיר להצלחה גם כן, כאשר דורג במקום השמיני במצעד השירים העכשוויים למבוגרים. ב-CHR/Top 40 דורג במקום ה-49, בעוד שב-Hot AC דורג במקום ה-35. במצעד הראשי של המדינה, קנדה הוט 100, דורג בשיאו במקום ה-55. בקרואטיה דורג במקום ה-13.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.
הופעה

סוויפט ביצעה את השיר לראשונה ב-8 בדצמבר 2019 כחלק מרשימת השירים שלה ב-Jingle Bell Ball בלונדון 2019. ב-13 בדצמבר, יום הולדתה של סוויפט, היא ביצעה את השיר ב-Jingle Ball של iHeartRadio בניו יורק. אותה ההופעה שודרה ברדיו Z100. הופעה זו הוקלטה והופצה בפורמטים דיגיטליים ב-19 בדצמבר 2020. בנוסף, היא הופצה על גבי פיקצ'ר דיסק.
קרדיטים וצוות

| 0 | 1 | 2 |
| --- | --- | --- |
|  טיילור סוויפט – שירה, כתיבה, הפקה  ג'ימי נייפס – הפקה, קולות רקע, פסנתר  סרבן גניאה – מיקסינג, אולפן הקלטות  גאס פירלי − הנדסת הקלטה, בס מוג, אולפן הקלטות  ג'יימי מק'אבוי – עוזר הנדסת הקלטה, אולפן הקלטות  ג'וסף וונדר – עוזר הנדסת הקלטה, אולפן הקלטות |  ויל פורטון – עוזר הנדסת הקלטה, אולפן הקלטות  ברוס וייט – ויולה  ג'ודי מילינר – גיטרה בס  כריס לורנס – קונטרבס  אש סואן – תופים  ג'ון תורגוד, לורנס דייוויס ומרטין אוון – קרן יער |  סיימון הייל – סידור מיתרים  לורנס ג'ונסון – עיבוד קולי  קניס-מימי אוטוהוו, דסטני נייט-סקוט, גלן טטנדה גוואזאי, ג'סיקה מיי אוביואה, לוריין בריסקו, מרגאז, מישל מוזאנגאזה, פול לי, טארנה רנה ג'ונסון, תהילה דניאל, זמרי האל ג'יי, ויין הרננדז, וונדי רוז וטראוויס ג'יי קול – קולות רקע |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 6 בדצמבר 2019 | הזרמת מוזיקה • הורדה דיגיטלית | רגילה | ריפבליק |  |
| הממלכה המאוחדת | 14 בדצמבר 2019 | רדיו להיטים עכשוויים למבוגרים | רגילה | ריפבליק |  |
| כלל העולם | 27 בנובמבר 2020 | פיקצ'ר דיסק | רגילה | ריפבליק |  |
| כלל העולם | 19 בדצמבר 2020 | סטרימינג • הורדה דיגיטלית | בהופעה חיה ב-Jingle Ball של iHeartRadio בשנת 2019 | ריפבליק |  |
| כלל העולם | 22 בנובמבר 2021 | סטרימינג • הורדה דיגיטלית (בלעדי לאמזון מיוזיק) | גרסת אולד טיימי | ריפבליק |  |
| כלל העולם | 29 בנובמבר 2021 | רדיו להיטים עכשוויים | גרסת אולד טיימי | ריפבליק |  |
בליל זה יבכיון

יהודים אבלים בתשעה באב בציורו של ליאופלד הורוויץ, (1887)
בְּלֵיל זֶה יִבְכָּיוּן, היא קינה הפותחת את אמירת הקינות בליל תשעה באב. מחבר הקינה אינו ידוע, והיא נאמרת לאחר תפילת ערבית ברוב קהילות ישראל בנוסחים מעט שונים, מיד לאחר קריאת מגילת איכה בציבור.
הקינה מתייחסת בקצרה לאסונות הגדולים שפקדו את עם ישראל בתשעה באב מדור המדבר ועד חורבן בית המקדש כמוזכר במגילת איכה ואף חורבן ביתר בכמה נוסחים. כמו כן בקינה משפטים בהשאלה מביטויים שונים שבתנ"ך על ענייני פורענות וחרון אף ה'. לקינה זו נכתבו לחנים רבים. הקינה נאמרת בשיתוף בין החזן והציבור. כאשר לאחר כל בית חוזרים על הפזמון.
בקהילות וורמס ומיינץ היה נהוג להוסיף לקינה זו בית מיוחד למוצאי שבת המתחיל ׳בליל זה סר נגהי׳: